Едгар Алън По
На реката

Превод от английски: Теменуга Маринова, 2001

chitanka.info

На реката[0]

Сияен ручей. Пътят ти лъчист —

        скитаща в кристал стихия —

е на водите символ чист.

        Хубостта — сърце нескрито

с тайната на твоя ритъм —

        дъщерята на Алберто крие.

Вълните щом погледне той

        да тръпнат и се гонят,

защо сияещият зной

        на нея му напомня?

Ах, сърцето — ручей ласкав —

        нежно в себе си я скри.

Тръпнещо сърце от блясък

        в търсещите й очи.

[0] В някои публикации авторът отбелязва, че става дума за реката По. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.